ศาสนาในประเทศซีเรีย

ศาสนาในประเทศซีเรียสื่อถึงขอบเขตของศาสนาที่พลเมืองซีเรียนับถือ ในอดีต ภูมิภาคนี้เต็มไปด้วยศาสนาที่หลากหลาย โดยมีนิกายต่าง ๆ ในแต่ละชุมชนทางศาสนาอยู่มากมาย

ชาวซีเรียส่วนใหญ่นับถือศาสนาอิสลาม โดยที่ซุนนีมีจำนวนมากที่สุด (ส่วนใหญ่ประกอบด้วยชาวอาหรับ เคิร์ด เติร์กเมน และเซอร์เคสเซียน) รองลงมาคืออะละวีและกลุ่มชีอะฮ์อื่น ๆ (โดยเฉพาะอิสมาอีลียะฮ์และชีอะฮ์สิบสองอิมาม) และชาวดรูซ นอกจากนี้ ยังมีชนกลุ่มน้อยที่นับถือศาสนาคริสต์อยู่หลายกลุ่ม (รวมถึงกรีกออร์ทอดอกซ์ เมลไคต์คาทอลิก อาร์เมเนียอัครสาวก อาร์เมเนียคาทอลิก ซีรีแอกออร์ทอดอกซ์ ซีรีแอกคาทอลิก อัสซีเรียอัครสาวก แคลเดียคาทอลิก มารอไนต์ ละตินคาทอลิก โรมันคาทอลิก และโปรเตสแตนต์) นอกจากนี้ยังมีชุมชนชาวยะซีดีขนาดเล็ก ใน ค.ศ. 2020 Jewish Chronicle รายงานว่าไม่มีชาวยิวเหลืออยู่ในประเทศซีเรียอีก

อ้างอิง

อ่านเพิ่ม
Marcel Stüssi, Models of Religious Freedom: Switzerland, the United States, and Syria by Analytical, Methodological, and Eclectic Representation, 2012, p. 375 ff.

 แหล่งข้อมูลอื่น 

 Sectarianism in Syria (Survey Study)
 Islamic Education in Syria